Un carambol cu 4 autovehicule în care se aflau 8 persoane s-a produs, marţi, pe drumul naţional DN 15, în localitatea Bălţăteşti, a informat Inspectoratul pentru Situaţii de Urgenţă (ISU) Neamţ.
La faţa locului s-a intervenit cu o o autospecială de stingere cu modul pentru descarcerare şi o ambulanţă SMURD.
'În evenimentul rutier au fost implicate 8 persoane care se aflau în două autoturisme, o autoutilitară şi un autotren. Un bărbat în vârstă de 57 ani, conducătorul autoutilitarei, a fost asistat medical de echipajul SMURD', a declarat purtătorul de cuvânt al ISU Neamţ, locotenentul Irina Popa.
Pompierii au acţionat pentru asigurarea măsurilor de prevenire şi stingere a incendiilor.
Poliţiştii efectuează cercetări în cadrul unui dosar penal privind infracţiunea de vătămare corporală din culpă. (Agerpres/ FOTO ISU NT)